কলম্বিয়া-ইকুয়েডর সীমান্ত আবারো বিরোধপূর্ণ বিষয়ে পরিণত হয়েছে। দুটি রাষ্ট্রের মধ্যে ৫৮৬ কি:মি: (প্রায় ৩৬৫ মাইল) সীমানা রয়েছে। দেশ দুটির মধ্যে সীমানা সংক্রান্ত বিরোধ, পারস্পারিক অভিযোগ, সশস্র সংঘাত এবং শরণার্থীর দীর্ঘ ইতিহাস রয়েছে। কলম্বীয় বিদ্রোহী দল ফার্ক (রেভুলেশনারি আর্মড ফোর্সেস অফ কলম্বিয়া) এর সদস্য রাউল রেস এর মৃত্যু সম্ভবত: সীমান্তের সর্বজনবিদিত ঘটনা। বিসি১০ এর ভাষ্য [স্প্যানিশ ভাষায়] অনুযায়ী ২০০৮ সালের মার্চে ইকুয়েডর সীমানায় আনগস্তুরার ফার্কের বেস-এ কলম্বিয়ার আক্রমণে রেস নিহত হন। এল রাদার দো লা ফ্রন্টেরা –এর [স্প্যানিশ ভাষায়] প্রতিবেদনে বলা হয় সীমান্তে অন্যান্য গুরুত্বপূর্ণ বিষয় হলো নিরাপত্তাহীনতা ও ভয়। লা হিসটোরিয়া দেল দিয়া [স্পেন] ব্লগে বলা হয় শাস্তি বিহীন পরিবেশে ঐ এলাকায় অপরাধ সংগঠিত হয়।